《睡起作》
五代·修睦

长空秋雨歇，睡起觉精神。看水看山坐，无名无利身。

偈吟诸祖意，茶碾去年春。此外谁相识，孤云到砌频。

作者简介：（?—918）唐末五代初僧，号楚湘。唐昭宗光化间，任庐山僧正。与贯休、齐己、虚中、处默等为诗友。五代初，应吴国征辟赴金陵。后死于朱瑾之难。修睦以诗名，尤长于近体，多咏僧居生活。有《东林集》，已佚。